Seuns verkrag glo meisie op skoolkamp | Maroela Media
Seuns verkrag glo meisie op skoolkamp
Panyaza Lesufi, LUR vir onderwys in Gauteng (Foto: Oupa Mokoena/African News Agency (ANA)
Panyaza Lesufi, die Gautengse LUR vir onderwys, het Dinsdagoggend 'n skool in Soweto besoek nadat 'n graad 8-leerder aan dié skool na bewering die afgelope naweek op 'n skoolkamp deur drie ander leerders verkrag is.
Volgens Steve Mabona, woordvoerder van die Gautengse departement vir onderwys, het die graad 8-groep van die Fons Luminis Secondary School oor die naweek 'n verwelkomingskamp in De Deur, suid van Johannesburg, bygewoon waarna 'n meisie na bewering deur drie seuns op dié kamp verkrag is.
Die drie beskuldigdes is vanoggend uit die skool geskors, het Mabona gesê.
Die departement se psigososiale span was by die skool om berading vir alle graad 8-leerders te bied. Die span het ook die slagoffer by haar huis besoek om berading te bied, het Mabona gesê.
Lesufi het hom vanoggend op Twitter oor die voorval uitgespreek. "Ons is gewalg. Ons gedagtes is met die meisie. Ons sal al die nodige ondersteuning en sorg bied. Wat die seuns betref …" lui die twiet.
Die voorval is by die plaaslike polisie aangemeld.
Gauteng departement van onderwys Panyaza Lesufi verkragting
Ikeys verower top-10-posisie op wêreldvakranglys
SA stad 'bied beste lewensgehalte in Afrika'
As jy so al is op skool, is daar nie hoop vir jou nie, die "seuns" moet sit tot die dag wat hul doodgaan, en mens kan net hoop dat wat die drie gedoen het aan haar, met hul in die tronk sal gebeur.
Skielik onthou ek weer die uitlatings van n sekere vroulike Regter van nie so lank gelede…
Skielik onthou ek weer die uitlatings van n sekere wit vroulike Regter van nie so lank gelede…
Ja JG ek ook !
Waar was die onderwysers wat moes toesig hou tydens die kamp?
Groot fanfare word gemaak en 'n onderwyser word geskors omdat 'n paar swart kinders eenkant van wit kinders sit.
Hier is 'n skooldogter verkrag terwyl sy in onderwysers se toesig was op 'n skoolkamp. Lesufi moet hulle skors totdat die ondersoek afgehandel is. Iemand het hulle plig versuim om hierdie dogter veilig te hou.